У 2012 годзе я стварыў літаратурны альманах “Новы Замак” абласной філіі СБП, падрыхтаваў пяць нумароў, усяго каля 1 100 старонак. Усё прыйшлося рабіць з нуля: прыдумаць назву, вокладку, канцэпцыю, распрацаваць макет. Давялося вычытваць, рэдагаваць, забяспечваць выданьне фотаздымкамі. Было шмат чарнавой, тэхнічнай працы. Усё гэта рабіў бясплатна, грамадскім чынам. Саюз пісьменьнікаў на падставе канцэпцыі “Новага замка” затым стаў выпускаць альманахі “Брама” (Магілёў), “Палац” (Гомель), “Ратуша” (Віцебск).